Rozsudok Okresného súdu Vranov nad Topľou sp. zn. 7P/98/2025 z 7. 11. 2025
Rozsudok Okresného súdu Vranov nad Topľou z 7. novembra 2025, sp. zn. 7P/98/2025, ECLI:SK:OSVT:2025:8825201409.4
Súd: Okresný súd Vranov nad Topľou
Spisová značka: 7P/98/2025
ECLI: ECLI:SK:OSVT:2025:8825201409.4
Dátum vydania: 7. 11. 2025
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7P/98/2025 8825201409 07. 11. 2025 JUDr. Martina Melníková ECLI:SK:OSVT:2025:8825201409.4
ROZSUDOK V MENE SLOVENSKEJ REPUBLIKY Okresný súd Vranov nad Topľou sudcom JUDr. Martinou Melníkovou v právnej veci starostlivosti súdu o maloletého A. B., nar. XX.XX.XXXX, bytom pri matke, zastúpený kolíznym opatrovníkom Úradom práce, sociálnych vecí a rodiny vo Vranove nad Topľou, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh: matky - C. B., D. B., nar. XX.XX.XXXX, bytom E. F. XXX, otec – neuvedený, o schválenie právneho úkonu maloletého dieťaťa, t a k t o rozhodol: I. Súd s c h v a ľ u j e právny úkon mal. A. B., nar. XX.XX.XXXX, ktorý za neho urobila zákonná zástupkyňa matka, C. B., nar. XX.XX.XXXX, a to notársku zápisnicu č. N544/2025 Nz35106/2025 NCRls35778/2025 spísaná dňa 12.08.2025 na Notárskom úrade notárky JUDr. Zory Chudovej vo Vranove nad Topľou, predmetom ktorej bolo darovanie nehnuteľností zapísaných na LV č. XXXX, kat. územie E. F., a to dom so súpisným číslom XXX zapísaný pod B1 v celistvosti, a ktorým došlo aj k zriadeniu vecného bremena, obsahom ktorého je, že mal. A. B., nar. XX.XX.XXXX ako povinný, umožní oprávnenej G. B., D. H., nar. XX.XX.XXXX do konca jej života užívať nehnuteľnosti na LV č. XXXX kat. územie E. F., a to dom so súpisným číslom XXX postavený na parcele č. XXX v celom rozsahu a bezodplatne. II. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.

